L’Agrupació de Falles de Burjassot comença setembre amb la seua exhibició de playbacks
2025-07-24

Bona música, ball, coreografies treballades i cuidades, esforç, treball i art, molt art, es donaran cita aquest cap de setmana a Burjassot de la mà de l’Agrupació de Falles que ha organitzat, en l’Auditori de la Casa de Cultura, dissabte que ve 12 de setembre, la seua exhibició de playbacks en la qual participaran quatre de les comissions falleres del municipi.

L’exhibició, que compta amb la col·laboració de l’Ajuntament de Burjassot, de la mà de la Regidoria de Falles, dirigida per Estefanía Ballesteros, començarà a les 20 hores en el citat espai municipal i, després d’una breu presentació, donarà pas a l’actuació de les comissiones participants: les Falles Isaac Peral-Misser D. Mascó, Nàquera-Lauri Volpi, Espartero-Mestre Plasencia i María Ros-Sant Tomás.

Una vegada acabades les interpretacions de les quatre comissions, tots els presents podran gaudir d’una exhibició de balls de saló.